open-index/open-wikipedia-markdown huggingface dataset:
Gasolin’

**Gasolin**' var et dansk rockeband som ble dannet i København i 1969 av Franz Beckerlee (gitar, vokal), Wili Jønsson (bass, keyboards, vokal), Kim Larsen (vokal, gitar) og Bjørn Uglebjerg (trommer). Sistnevnte deltok på bandets første singler, men ble erstattet innen utgivelsen av debutalbumet og kontrakt med CBS av Søren Berlev (trommer). Bandet ble oppløst i 1978 etter en rekke interne kreative og kunstneriske konflikter, men ble kortvarig gjenforent i desember 1982, da bandet var med på den kortvarige turnéen Gorilla Galla som bestod av flere konserter i Danmark.   

## Popularitet
Gasolin' ga ut åtte album. I tillegg forbindes bandet svært ofte med singelen *Hvad gør vi nu, lille du?* fra 1976, som også var med på Kim Larsen's oppsamlingsplate *Rabalderstræde Forever* fra 1990. Tre av albumene var livealbum, hvorav det siste ble utgitt posthumt. 

I perioden 1973–1975 ga bandet også ut engelskspråklige versjoner av albumene sine. Det mest kjente av disse, *What a lemon* (1976), ble endog utgitt i USA og høstet toppkritikk i Rolling Stone, men ble allikevel ingen salgssuksess. 

Det var likevel som dansk band med dansk språkdrakt at Gasolin' oppnådde sin store popularitet, ikke bare hjemme i Danmark, men etterhvert også i hele Skandinavia. Kim Larsens tekster, melodier og særegne stemme – ble oppfattet som et humanistisk skråblikk på mannen i gatas hverdagsliv, gleder og sorger. Gasolin' hadde en konsert i Bergenshallen i 1980 som ble et referansepunkt for svært mange norske fans.

## Inspirasjon
Musikalsk hentet Gasolin' sin inspirasjon fra så vidt forskjellige kilder som dansk visetradisjon, eksperimentell amerikansk og engelsk rock og pop fra samtiden, The Beatles og Jimi Hendrix.

## Fornyet interesse
På 2000-tallet har Gasolin' høstet fornyet interesse gjennom utgivelsen av CD-boksen 'The black box' (2003), inneholdende bl.a. alle deres sju danskspråklige album, samt gjennom Anders Østergårds dokumentarfilm om bandet – Gasolin' (2006) – som ble tidenes mest sette dokumentar på danske kinoer.

## Diskografi
* 1971 – *[[Gasolin' (album)|Gasolin']] *
* 1972 – *[[Gasolin' 2]]*
* 1973 – *[[Gasolin' 3]]* (UK-utgave: «Gasolin'», 1974) 
* 1974 – *[[Stakkels Jim]]* (UK-utgave: «The Last Jim», 1974) 
* 1975 – *[[Gas 5]]* (UK/USA-utgave: «What A Lemon», 1976) 
* 1976 – *[[Live sådan]]* (live)
* 1976 – *[[Efter endnu en dag]]*
* 1977 – *[[Gør det noget]]*
* 1977 – *[[Killin' Time]]*
* 1978 – *[[Gøglernes aften - Live i Skandinavien]]*

Albumet *Live sådan* er listet i Danmarks kulturkanon som ble utarbeidet av det danske kulturministeriet i 2006.
## Referanser


## Eksterne lenker
* 
*  Kjukken.dk – Kim Larsens Gasolin’s Diskografie
*  Brødre i Ånden, «dän»
Robert Shiller

**Robert James Shiller** (født 1946) er en amerikansk økonom, akademiker, og bestselgende forfatter. 

Han har vært tilknyttet National Bureau of Economic Research siden 1980 som forsker, og var visepresident for American Economic Association i 2005 og president for Eastern Economic Association i perioden fra 2006 til 2007. Shiller er Stanley B. Resor-økonomiprofessor ved Yale University og er *Fellow* ved Yale International Center for Finance, Yale School of Management. 

Boken *[[Irrational Exuberance (bok)|Irrational Exuberance]]* fra 2000 ble en bestselger på The New York Times-listen. I boken advarte Shiller om at aksjemarkedet sent på 1990-tallet hadde blitt en boble som kunne lede til en kraftig nedgang.

Shiller fikk i 1967 bachelorgrad ved University of Michigan og avla i 1972 Ph.D.-graden ved Massachusetts Institute of Technology. Fra 1982 har han undervist ved Yale University. Han var tidligere tilknyttet ved Wharton School ved University of Pennsylvania og University of Minnesota.

Shiller medgrunnla Case Shiller Weiss, Inc., et selskap som driver økonomisk analyse, og MacroMarkets LLC, som arbeider for verdipapirisering av uvanlig risiko.

## Noen bøker
* The new financial order : risk in the 21st century by Robert J Shiller, Princeton University Press, 2003, ISBN 0-691-09172-2
* Irrational exuberance by Robert J Shiller, Princeton University Press, 2000, ISBN 0-691-05062-7
* Macro markets : creating institutions for managing society's largest economic risks by Robert J Shiller, Oxford : Clarendon Press ; New York : Oxford University Press, 1993, ISBN 0-19-828782-8
* Market volatility by Robert J Shiller, MIT Press, 1989, ISBN 0-262-19290-X

## Referanser


## Eksterne lenker
* 
* Faculty biography ved Yale School of Management 
* Stocks Revisited: Siegel and Shiller Debate
* Robert Shiller's syndicated monthly op/ed column for Project Syndicate
* Robert Shiller's Workshop in Behavioral Finance
* Robert Shiller research from Yale Economic Review
* the compelling Real DJIA, 1924-now
* the 3 Fed Chair warnings, Real DJIA
Gunhild Følstad

**Gunhild Bentzen Følstad** (født 3. november 1981 i Namsos) vokste opp i Overhalla i Nord-Trøndelag og spilte fotball der til hun flyttet til Trondheim og begynte på Trondheims-Ørn i 2000. Hun spilte fast som midtstopper på Trondheims-Ørn fram til hun la opp i 2008. På landslaget hadde hun i flere år fast plass som høyreback.

I 2006 ble Gunhild Følstad den andre personen som mottok Estilprisen. Prisen, et gavekort på 5000 kr, deles ut til en person eller idrettslag i Namdalen som har oppnådde gode sportslige resultater. Følstad fikk prisen for sin innsats for Trondheims-Ørn og landslaget, samt sine gode holdninger utenfor banen.

Følstad ble rangert som nummer 97 på listen over de tusen beste idrettsutøverne i Trøndelag i avisa *Nidaros* sin kåring i 2022.

## Meritter
**Med Trondheims-Ørn:**
* Seriegull 2001 og 2003
* Seriesølv 2004 og 2006
* Seriebronse 2002
* Cupmester 2001

**Med landslaget:**
* EM-sølv 2005

## Referanser




## Eksterne lenker
*
Embraer EMB-121 Xingu

**Embraer EMB-121 Xingu** er et brasiliansk passasjerfly opprinnelig utviklet som et forretningsfly, men halvparten av produksjonen er solgt til militære brukere. 

Frankrike er den største brukere av EMB-121 Xingu, i alt 41 fly ble levert mellom mars 1982 og slutten av 1983. Av dem ble 25 levert til flyvåpenet under betegnelsen **EMB-121AA** og 16 til marinen som **EMB-121AN**. Begge våpengrener bruker flyet som treningsfly, men også for transport av personell.

Det brasilianske flyvåpenet har i alt tatt i mot 14 fly under betegnelsen **VU-9**, de første ble levert på slutten av 70-tallet.

## Spesifikasjoner

## Eksterne lenker
* Embraer EMB121 Xingu
Kongsgård

En **kongsgård** er en storgård som har tilhørt kongemakten, og ble brukt som kongelig residens i vikingtiden. Den nye styreformen til Harald Hårfagre var basert på store gårder langs kysten, til underhold for konge og hird. I fjordområdene innenfor knyttet kongen til seg lokale stormenn med delegert kongelig myndighet og militær makt. Systemet ble gradvis endret da kongen fikk fastere foranking i byene og med framveksten av statssamfunnet på 11-1200-tallet. 
 
## Harald Hårfagres kongsgårder

Ifølge Snorre Sturlasons Heimskringla utnevnte Harald en jarl i hvert av fylkene han erobret eller hadde arvet. Hver jarl skulle ha under seg fire herser eller flere. Hver herse skulle ha en kongsgård verdsatt til 20 mark landskyld. Med de 26 fylkene som er nevnt skulle det totale antallet kongsgårder dermed overstige hundre.

Kongen selv vekslet på hvor han bodde. Kildene gir motstridende opplysninger med hensyn til hvor Harald bodde. Årsaken kan være at kunnskapen var gått tapt fram til de første sagaene ble nedskrevet 300 år etter at Harald levde.

*Fagerskinna* forteller at hans hovedgard var Gaular, da han var konge i Sogn.

Verken Theodoricus monachus *[[Ågrip]]* eller *[[Fagerskinna]]* fortalte hvor Harald bodde da han var konge over et større område.

*[[Haraldskvadet]]* forteller at Harald oppholdt seg på Utstein, sannsynligvis ved dagens Utstein kloster på Mosterøy. Teksten er knyttet til slaget i Hafrsfjord, og lyder: «østmenns herre som holder til på Utstein».

Ifølge *Heimskringla* og *[[Egils saga]]* styrte Harald sitt rike ved å oppholde seg på gardene Alreksstad i Bergen, Seim i Nordhordland, Fitjar på Stord, Utstein og Avaldsnes. Om Snorre Sturlason baserte dette på kilder eller om det er diktning vet vi ikke.

Det kan være at han en tid bodde på Gaular, og senere på Utstein, men det er svært usikkert.

## Olav Tryggvasons kongsgård
Olav Tryggvason fikk seg bygd en kongsgård i Nidaros, videreført av etterfølgeren Olav den hellige og etterkommerne hans.

## Andre norske kongsgårder
''Listen nedenfor presenterer kongsgårder i Norge som fremdeles er i drift eller bebodd:
* Huseby gård (Tjølling,Vestfold)
* Huseby gård (Stange)
* Hustad gård (Fræna)
* Kongsgård (Stavanger)
* Oddernes kongsgård (Kristiansand)
* Sem hovedgård (Tønsberg)
* Nedenes kongsgård (Arendal)
* Bygdøy kongsgård (Oslo) 
* Erkebispegården i Trondheim
* Værne Kloster (Moss) 
* Kongsgården i Oslo

## Kongsgårder i [[riksfellesskapet|det danske riksfellesskapet]]
* Børglum Kloster
* Kirkjubøargarður

## Referanser
Ionosfæren

**Ionosfæren** er den øverste delen av jordatmosfæren og skiller seg fra atmosfæren under ved at den blir ionisert av solstråling. Den spiller en viktig rolle i atmosfærisk elektristet og danner den indre grensen av magnetosfæren. Mellom annet spiller ionosfæren en viktig rolle innenfor radiokommunikasjon fordi den reflekterer radiobølger til fjerne steder på Jorden. Ionosfæren ligger innenfor termosfæren.

Ionosfæren kan videre deles opp i:
* F2-lag (>150 km høyde)
* F1-lag (>150 km)
* E-lag (95-150 km)
* D-lag (75-90 km)

## Geofysikk
Den laveste delen av jordatmosfæren blir kalt troposfæren og strekker seg fra overflaten til en høyde på ca. 10 km. Delen av atmosfæren over troposfæren blir kalt stratosfæren, og over der igjen ligger mesosfæren. Det er i stratosfæren at den innkomende solstrålingen danner ozonlaget. I en høyde på 80 km over jordoverflaten begynner termosfæren, og her er atmosfæren så tynn at frie elektron kan eksistere i korte øyeblikk før de blir fanget av det nærmeste positive ionet. Tallet på disse frie elektronene er høyt nok til at de kan påvirke radioforplantning. Denne delen av atmosfæren er *ionisert*, inneholder plasma og blir omtalt som ionosfæren. I et plasma trekker dde negative frie elektronene til seg positive ion på grunn av den elektromagnetiske kraften, men de er for energirike til å henge sammen i et elektronisk nøytralt molekyl.

Solstråling, som ultrafiolett stråling (UV) og røntgenstråling, som har kortere bølgelengde, blir regnet for å være inoiserende siden foton ved disse frekvensene kan rive løs et elektron fra et nøytralt gassatom eller molekyl under en kollisjon. Samtidig starter en motvirkene prosess kalt rekombinasjon, der et fritt elektron blir «fanget» av et postitivt ion dersom de kommer nær nok hverandre. Siden gasstettheten avtar med høyden, er denne rekombinasjonsprosessen større i lavere høyder siden gassmolekylene og ionene ligger nærmere hverandre.

Ioniseringer er stort sett avhengig av sola og aktiviteten hennes. Mengden ionisering i ionosfæren varierer stort etter hvor mye stråling laget mottar fra solen. Derfor er det en daglig variasjon og en årstidsvariasjon. Om vinteren, når jorden heller bort fra sola, får laget mindre solstråling. Solaktiviteten er assosiert med solflekksyklusen og en får mer solstråling når sola har flere solflekker. Strålingen som laget får varierer også med den geografiske plasseringen, om en f.eks. er over polene eller lenger mot ekvator. Det finnes også mekanismer som forstyrrer ionosfæren og minker ioniseringen. Dette kan være forstyrrelser som solutbrudd og de ladde partiklene som blir ført med solvinden til Jorden. Disse partiklene vekselvirker med det geomagnetiske feltet til Jorden.

## Referanser


## Kilder
* Hargreaves, J. K., «*The Upper Atmosphere and Solar-Terrestrial Relations*». Cambridge University Press, 1992,
* Kelley, M. C, and Heelis, R. A., «*The Earth's Ionosphere: Plasma Physics and Electrodynamics*». Academic Press, 1989.
* Leo F. McNamara. (1994) ISBN 0-89464-804-7 *Radio Amateurs Guide to the Ionosphere*.
White Zombie

**White Zombie** var et heavy metal band fra New York City i USA. Navnet har de tatt fra skrekkfilmen White Zombie. De begynte å spille i 1985. Sangene deres var nesten bare ren fantasi. Tekstene deres er sterkt preget av skrekkfilmer. I 1998 ble bandet oppløst like etter vokalisten Rob Zombie slapp sitt første soloalbum Hellbilly Deluxe.

## Medlemmer

### Siste besetning
*Rob Zombie (vokal)
*Jay Noel Yuenger (gitar)
*Sean Yseult (bass)
*John Tempesta (trommer)

### Tidligere medlemmer
*Ivan de Prume
*Tom Guay
*Ena Kostabi
*John Ricci
*Peter Landau
*Tim Jeffs
*Phil Buerstatte

## Diskografi
* Soul-Crusher (november 1987)
* Make Them Die Slowly (22. mars 1989)
* La Sexorcisto: Devil Music, Vol. 1 (17. mars 1992)
* Astro-Creep: 2000 (11. april 1995)

## Singler
	
*"Thunder Kiss '65"
*"Black Sunshine"
*"I Am Hell"
*"Children of the Grave"
*"Feed the Gods"
*"More Human than Human"
*"Electric Head Pt. 2 (The Ecstasy)"
*"Real Solution #9"
*"Super-Charger Heaven"
*"El Phantasmo and the Chicken-Run Blast-O-Rama"
*"Blood, Milk and Sky"
*"The One"
*"I'm Your Boogieman"
*"Ratfinks, Suicide Tanks and Cannibal Girls"

## Eksterne lenker
* 
*
Scandinavian Airlines’ destinasjoner

Denne listen viser en oversikt over alle **[[Scandinavian Airlines]]' destinasjoner** som blir trafikkert på regulær rutebasis. Listen inneholder også destinasjoner som blir trafikkert av andre aktører, men på vegne av SAS, som for eksempel enkelte av Blue1s operasjoner, og en oversikt over avviklede destinasjoner.

SAS' rutenett dekker de fleste lufthavner i Norge, Sverige og Danmark, samt større lufthavner i Europa. Selskapet har også et lite antall ruter til destinasjoner i Nord-Amerika, Midtøsten og Asia. De fleste høyfrekvensrutene trafikkeres fra selskapets tre hovedbaser i København, Oslo og Stockholm.

## Oversikt
Destinasjonslisten inkluderer informasjon om by, land, IATA- og ICAO-kode og flyplass. Listen inkluderer også sesongavhengige destinasjoner, så vel som fremtidige- og avviklede destinasjoner.

## Referanser
SAS.no, rutekart


## Se også
Scandinavian Airlines
Marais Viljoen

**Marais Viljoen** (1915–2007) var statspresident i Sør-Afrika fra 4. juni 1979 til 3. september 1984. Han var den siste statspresident (seremoniell rolle) i Sør-Afrika.

## Liv og virke
### Bakgrunn
Marais var den yngste i en søskenflokk på seks. Han giftet seg med Dorothea Maria Brink (17. september 1917 – 5. oktober 2005) 20. april 1940. Han hadde en datter fra dette ekteskapet, som igjen fikk en sønn. Før han ble politiker jobbet han på et postkontor, og etter det i en afrikaans-språklig avis; Die Transvaler. Redatøren i avisen var Hendrik Verwoerd, som senere ble statsminister i Sørafrika.  

### Politisk karriere
Marais var i egenskap av å være senatets president fungerende statspresident fra 21. august 1978 til 10. oktober 1978, da Balthazar Johannes Vorster overtok embetet. Marais var sett på som en relativt moderat medlem av nasjonalpartiet, som var for apartheid.

### Statspresident
Etter Vorsters avgang i 1979 var Marais statspresident fra 4. juni 1979 til 3. september 1984. Statspresidentskapet på denne tiden var et seremonielt embete, lik generalguvernørposten, som det erstattet i 1961.

Under grunnloven av 1983 ble statspresidentrollen forandret fra å være et seremoniell embete til å bli en utøvende rolle. Marais pensjonerte seg og ble etterfulgt av Pieter Willem Botha 1984.

## Død

Marais Viljoen døde 4. januar 2007 på grunn av hjertekollaps. Han fikk en statlig begravelse 13. januar 2007.

## Referanser
Onager (hovdyr)

**Onager** (*Equus hemionus onager*) er en underart av asiatisk villesel som kun finnes i Iran. Den blir omkring 140 cm høy på skuldrene. Den kjennetegnes av gulbrun pels og hover med svarte kanter. Onager tilhører hestefamilien.

## Referanser


## Eksterne lenker
*
Marty O’Brien

**Martin** «**Marty**» **O'Brien** er en amerikansk bassist som har spilt for band som Static-X, Tommy Lee, Disturbed og Methods of Mayhem.

Han stiftet nu metal-bandet 3-Faced sammen med Patrick Kennison etter oppløsningen av The Union Underground. O'Brien vant en pris under All Access Music Awards innen kategorien «Beste bassist».

## Eksterne lenker
* 
* 
*
Tor Hagfors

**Tor Hagfors** (født 18. desember 1930, død 17. januar 2007) var en norsk forsker, radioastronom, radarekspert og en pionér innen studiene av vekselvirkningene mellom elektromagnetiske bølger (radiobølger) og et plasma. Han var en av flere teoretikere som utviklet teorien bak inkoherent spredning tidlig på 1960-tallet.

Tor Hagfors ble født i Oslo i 1930. Han studerte ved NTH, tok sin doktorgrad i 1959 ved Universitetet i Oslo, og arbeidet ved Forsvarets forskningsinstitutt fra 1955 til 1963, avbrutt av forskningsopphold ved Stanford i Palo Alto, California fra 1959 til 1960. Han var ansatt ved Lincoln-laboratoriet i Lexington, Massachusetts i to perioder, fra 1963 til 1967 og fra 1969 til 1971. Fra 1967 til 1969 var han direktør for Jicamarca-observatoriet utenfor Lima, Peru. Han foreleste i elektroteknikk ved NTH fra 1973 til 1982, og i perioden 1975 til 1982 var han i tillegg direktør for EISCAT og sto for oppbyggingen av radaranleggene i Skandinavia.

Fra 1982 til 1991 var Hagfors direktør ved National Astronomy and Ionosphere Center (NAIC), som står for driften av Arecibo-observatoriet på Puerto Rico, og professor i astronomi og elektroteknikk ved Cornell-universitetet i Ithaca, New York.

I 1992 ble han utnevnt som direktør for Max-Planck-Instituttet for Aeronomi i Lindau, Tyskland, en stilling han innehadde til han ble pensjonert i 1998. Han var leder for EISCAT Council fra 1995 til 1996, leder for romfartskomiteen i Norges forskningsråd fra 1992 til 1997, og medlem av Det Norske Videnskaps-Akademi fra 1995. Han var gjesteprofessor
ved Universitetet i Tromsø, Universitetet i Nagoya, Japan, og Universitetet i Lancaster, Storbritannia.

Tor Hagfors' forskningsinteresse favnet svært vidt, og omfattet blant annet modifisering av ionosfæren, radarastronomi innen solsystemet, observasjon av planetære overflater fra romfartøy, teknikker innen radiobaserte observasjoner, spredning fra ru overflater, termiske fluktuasjoner i komplekse plasma (støvplasma), antenner og forplantingen av radiobølger. Han publiserte omkring 170 vitenskapelige artikler.

Asteroide 1985 VD1 ble døpt «7279 Hagfors» i år 2000.

Tor Hagfors døde av hjertestans i Puerto Rico den 17. januar 2007.

## Utmerkelser
* 1987 URSI Van der Pol Gold Medal
* 1989 Senior Humboldt fellowship
* 1995 Medlem av Det Norske Videnskaps-Akademi
* 1998 Associate member, Royal Astronomical Society
* 2002 EISCATs Beynonmedalje
* 2002 Doctor honoris causa Uleåborgs universitet
* 2003 Æresdoktor Universitetet i Tromsø

## Referanser


## Eksterne lenker
* EISCAT website
* Website for NAIC
* Website for Jícamarca Radioobservatorium 
* Website for URSI, den internasjonale radiovitenskapelige unionen
* Biografi
* Nekrolog (s.65-66) i *Radio Science Bulletin*, mars 2007
Austad/Fjell

**Austad/Fjell** er en av de ti bydeler i Drammen kommune. Bydelen hadde  innbyggere per 1. januar 2011, og består hovedsakelig av de tre områdene Fjell, Danvik og Austad.

Knutepunktet for Fjell ligger i Arena Fjell og har adresse Laurits Grønlandsvei 21, 3035 Drammen.

## Navnet «Austad»

Austad gård var den viktigste gården sør for Drammenselven. Gården er nevnt allerede på 1300-tallet og ble opprinnelig kalt *Audingstadir* og lignende varianter. Navnet kommer av mannsnavnet Audi, altså «Audis gård».

## Navnet «Fjell»
Området Fjell har sitt navn etter tre gamle Fjell-gårder. To av disse lå i gamle Strømsgodset kommune og en lå i Skoger. Fjellgårdene strakte seg helt ned til Drammenselven ved Kobberviken. Her lå Brandengen gård som var et underbruk av Fjell. Også Galterud gård lå under Fjell.

## Referanser
Strømsø/Danvik

**Strømsø/Danvik** er en bydel i Drammen som sammen med Austad og Fjell utgjør en del av  kommunedel 6 i Drammen kommune. Bydelen består hovedsakelig av bydelsområdene Strømsø og Danvik og har 8&nbsp;455 innbyggere per 1. januar 2011.

Etter kommunesammenslåingen i 2020 der Drammen, Nedre Eiker og Svelvik ble samlet under ett ble Danvik innlemmet i kommunedel 6 med Strømsø, Austad og Fjell. Knutepunktet og ligger på Fjell i Arena Fjell, Laurits Grønlandsvei 21, 3035 Drammen.

Kine Korsmo, er valgt som lokal koordinator for kommunedelen.

## Referanser
Anosognosi

**Anosognosi** er en tilstand hvor en person lider under manglende evne til å erkjenne et handikapp, som følge av en hjerneskade. Dette kan manifesteres ved uttalte funksjonsforstyrrelser, som f.eks. blindhet eller lammelse. Tilstanden ble første gang beskrevet av nevrologen Joseph Babinski i 1914, men lite har blitt senere oppdaget innenfor dette området siden dets første beskrivelse. Etymologisk er ordet bygd opp av de greske ordene *"nosos"* sykdom og *"gnosis"* erkjennelse.

## Se også
* Hjerneskade
* Neglekt
* Vilayanur S. Ramachandran
* Oliver Sacks
* Antons syndrom
* Dunning-Kruger Syndrom

## Litteratur
* Prigatano, G. and Schacter, D. (eds) (1991) *Awareness of Deficit After Brain Injury: Clinical and Theoretical Issues.* Oxford: Oxford University Press. ISBN 0-19-505941-7
* Anosognosia: The neurology of beliefs and uncertainties. Vuilleumier, P. (2004) *Cortex*, 40, 9-17.
* Vilayanur S. Ramachandran (1998) *Phantoms in the Brain* New York: Quill (HarperColling Publishing).  ISBN 0-688-17217-2
* Clare, L., & Halligan, P.W. (Eds.) (2006). Pathologies of Awareness: Bridging the Gap between Theory and Practice. Neuropsychological Rehabilitation.
* Amador, X.F., David, A.S. (2004) *Insight and Psychosis: Awareness of Illness in Schizophrenia and Related Disorders (2nd ed)*. Oxford: Oxford University Press. ISBN 0-19-852568-0
Tangen/Åskollen

**Tangen/Åskollen** er en av de åtte bydelene i Drammen, har  innbyggere per 1. januar 2011, og består hovedsakelig av bydelsområdene Tangen og Åskollen.

## Historie
Bydelene Tangen og Åskollen har sin opprinnelse henholdsvis fra Skipsbygging & sjørfart og som en del av jordbruksbygda Skoger.

På Åskollen ligger det  år gamle helleristninger. Tangen startet trelasteeksporten fra Kobbervik.

På Tangen begynte bebyggelsen allerede på 1500-tallet. I 1769 fikk bydelen sin første kirke, som senere ble revet og ga plass for en større kirke av teglstein som sto klar i 1854. Likevel ble ikke Tangen et prestegjeld før 1966.

På 1800-tallet kom det kom en rekke store bedrifter langs strandlinja fra Rundtom til Solumstrand, slik som Drammen jernstøperi fra 1847. Nesten alle disse storbedriftene er historie idag, men Høegs seilmakerloft fra 1767 lever videre som Drammens eldste bedrift.
## Referanser
Manufaktura

**Manufaktura** er et av de største sentrene for handel, rekreasjon og kultur i Europa. Komplekset ligger i Łódź mellom Zachodnia-, Ogrodowa-, Drewnowska- og Jan Karskis gate. 

Manufaktura ble åpnet den 17. mai 2006 etter fem års planlegging og nesten fire års byggearbeid. Til sammen dekker senteret et areal på 27 hektar. Til dette formålet ble den største revitaliseringen i Europa gjennomført. Manufaktura er situert i byens sentrum i postfabrikkbygningene til Izrael Poznański, hvor blant annet handlingen til Władysław Reymonts *«Ziemia obiecana»* er satt. 

Under ombygningen ble det lagt stor vekt på å bevare plassens gamle stemning, og Manufaktura domineres derfor av gamle postfabrikkbygninger i ugipset, rød murstein. Kompleksets varemerke er det gamle, fem etasjer høye spinneriet ved Ogrodowa-gaten bygd i årene 1877–1878. I 2009 ble firestjernehotellet Andel’s åpnet her. De andre bygningene i Manufaktura er reist i lignende stil, men er mindre enn spinneriet. Unntaket er handelsgalleriet, som er en helt ny konstruksjon bygd i glass og stål. Det er imidlertid lavere enn de omkringliggende mursteinsbygningene og kan derfor ikke sees utenfra.

En av inngangene til Manufaktura fører gjennom den tidligere, triumfbueaktige hovedporten til det gamle spinneriet. Hele komplekset, som forener historie og samtid, er tegnet av det engelske firmaet Virgile & Stone fra London, i samarbeid med arkitektbyrået Sud Architectes fra Lyon. Fabrikkbygningenes opprinnelige arkitekt var fra 1872 Hilary Majewski.

Til sammen er 90 000 m² mursteinsobjekter blitt restaurert. Hele investeringen har kostet om lag 200 millioner euro.

I Manufaktura finnes til sammen 306 butikker, kjøpesentre, restauranter, konditorier, kafeer, puber og annet. Tjenestesektoren er på over 12 000 m². Komplekset har også et torg på 30 000 m², Polens nest største etter gamlebytorget i Kraków, med Europas lengste fontene på 300 meter. Klientene kjøres rundt på det store torget med to trambusser. 

Ved siden av handelssektoren finnes også et restaurantkompleks, bilsenter, kultursenter (med blant annet Kunstmuseet, Vitenskapsmuseet, Bymuseet (i Izrael Poznańskis palass) og Fabrikkmuseet) og underholdningssenter. Sistnevnte består blant annet av en kino med 15 saler, roll arena, klatrevegger, helsestudio og skatepark.

## Eksterne lenker
* 
* Manufakturas hjemmeside
Jeanette Olsen

**Jeanette Martine Olsen** (født *Nilsen* 22. oktober 1873 i Kristiania, død 23. september 1959 samme sted) var en norsk politiker (DnA/NKP) og en av de fremste drivkreftene for revolusjonær kvinneorganisering i første tredel av 1900-tallet. I ungdommen arbeidet hun som syerske, men hun fikk etter hvert jobb innen arbeiderpressa. 

Hun var formann i Skiens arbeiderpartis kvinneforening fra 1907 til 1912. Fra 1911 til 1913 satt hun i DNAs kvinneforbunds landsstyre og i partiets amtsstyre i Bratsberg amt. I 1913 ble hun redaktør for *[[Haugesunds Folkeblad]]*, deretter forretningsfører i avisen *[[Nordlys (avis)|Nordlys]]* i Tromsø. I årene 1915 til 1917 var hun forretningsfører og sekretær i Nord-Norges fiskerforbund.

Fra 1918 var hun landsstyremedlem i DnA. I forbindelse med konfliktene i 1922&ndash;23 stilte hun seg på Komintern-linja og ble sammen med Knut Olai Thornæs suspendert fra partiet i september 1923 etter å ha gått til frontalangrep på Martin Tranmæl.

Jeanette Olsen var kvinnesekretær og medlem av sentralstyret i Norges Kommunistiske Parti fra stiftelsen, og fra 1925 til 1928 var hun også redaktør av partiets kvinnetidsskrift *[[Gnisten]]*. 

Da DnA dannet sin første regjering i 1928 vedtok NKPs sentralstyre en omfattende kritikk av dette og anklaget partiet for klasseforræderi ved å gjøre seg til administratorer av den borgerlige staten. Selv om Olsen ble regnet til partiets venstrefløy gikk hun sammen med Olav Scheflo og Emil Stang d.y. ut av partiet i protest mot dette.

I motsetning til Scheflo, som gikk over til DnA, og Stang som forble partiuavhengig, fortsatte Olsen samarbeidet med kommunistene gjennom den Revolusjonære fagopposisjonen og gikk senere inn i NKP igjen. I 1936 ble hun ekskludert fra partiet for trotskisme, og ble redaktør for tidsskriftet *[[Oktober (tidsskrift)|Oktober]]*, som var den første organiserte trotskistiske bevegelsen i Norge.

Hennes mann Aksel Olsen var møbelsnekker av yrke, men satt før 1923 som redaktør for flere Arbeiderparti-aviser. Jeanette Olsen var mor til 7 barn.   

## Bibliografi
*Er Trotski arbeiderklassens fiende? Åpent brev til arbeiderne fra Jeanette Olsen* (Eget forlag, Oslo, 1936)

## Referanser


## Eksterne lenker
* Tekster av Jeanette Olsen
Conan (andre betydninger)

**Conan** kan sikte til:

* Conan fra Cimmeria, en fiktiv barbar
** *[[Conan the Barbarian]]*, amerikansk eventyrfilm fra 1982 med Arnold Schwarzenegger i hovedrollen.
** *[[Conan the Destroyer]]*, amerikansk eventyrfilm fra 1984 med Arnold Schwarzenegger i hovedrollen.
** Age of Conan: Hyborian Adventures, et videospill
* Arthur Conan Doyle, britisk lege og forfatter, mest kjent for sine historier om mesterdetektiven Sherlock Holmes
* Mesterdetektiven Conan, en manga
* Conan O'Brien, en amerikansk talkshowvert
Unni Lehn

**Unni Lehn** (født 7. juni 1977 i Melhus) er en norsk tidligere fotballspiller som spilte på kvinnelandslaget. Hun startet karrieren i hjemstedet Melhus, men dro videre til toppserielaget Trondheims-Ørn i 1994. I 2001 dro hun til det amerikanske fotball-laget Carolina Courage og spilte der til hun returnerte til Ørn i 2004. Hun har også hatt en lang karriere på det norske kvinnelandslaget og var med på å ta gull i OL i Sydney 2000.
 
Lehn la opp etter 2007-sesongen.

Lehn ble rangert som nummer 65 på listen over de tusen beste idrettsutøverne i Trøndelag i avisa *Nidaros* sin kåring i 2022.

## Meritter
**Med Trondheims-Ørn:**
* Seriegull 1994, 1995, 1996, 1997, 2000 og 2001
* Seriesølv 1998, 1999 og 2006
* Cupgull 1994, 1996, 1997, 1998, 1999 og 2001

**Med Carolina Courage:**
* WUSA-mester 2002

**Med landslaget:**
* OL-gull 2000
* EM-sølv 2005

## Referanser




## Eksterne lenker
*
Newtons vugge

**Newtons vugge** er en innretning som viser hvordan bevegelsesmengde bevares og overføres i et system med liten friksjon. Den er konstruert av en rekke pendler (oftest fem) som henger tett inntil hverandre. Hver pendel er kuleformet, og festet til rammen ved to like lange tråder. Alle trådene må være like lange for at pendelkulene skal være i balanse, og måten kulene er hengt opp på sikrer at alle pendelbevegelsene vil skje i samme plan. 

Ved å løfte en av de ytterste kulene og slippe den ned mot den neste, vil man kunne se at denne kulens bevegelsesenergi overføres gjennom alle kulene til den ytterste kulen på motsatt side. Denne vil da svinge opp til (nesten) samme høyde som den første ble sluppet fra, og når kulen pendler ned igjen gjentas bevegelsen i motsatt retning. De midterste kulene beveger seg ikke, ettersom bevegelsesenergien de blir tilført overføres direkte til neste kule. På grunn av luftmotstand og annen friksjon, vil bevegelsen langsomt dø ut.

**En lignende innretning** er en rund skive med et rullespor langs ytterkanten. I sporet ligger et antall like stålkuler. Skiva ligger litt på skrå og alle kulene vil samle seg i den nedre kanten. Dersom en av kulene slippes fra det høyeste punktet, vil den trille ned og treffe rekken av kuler. Kulene bli liggende stille mens den siste slås ut. Denne triller over toppen og prosessen gjentar seg. På grunn av friksjonskrefter vil imidlertid kula ikke nå over toppen.  Skiva monteres på en motor som meget langsom dreier denne rundt. Denne langsomme dreiebevegelsen er ikke synlig og tilfører den rullende kula nok energi til at den når over toppen. En har da et system som øyensynlig beveger seg evig – en perpetuum mobile. Dreiebevegelsen kan bare observeres ved at skivas laveste punkt flytter seg over tid.

## Eksterne lenker
* 
* Videre forklaringer (engelsk)
Helmut Newton

**Helmut Newton** (født *Helmut Neustädter*, 31. oktober 1920 i Berlin-Schöneberg, død 23. januar 2004 i Los Angeles) var en jødisk tysk-australsk motefotograf, spesielt kjent for aktbilder av kvinner.

## Bibliografi
* Marshall Blonsky & Helmut Newton, *Private Property*, Schirmer Art Books, 1989.
* Klaus Honnef & Helmut Newton, *Helmut Newton: Portraits*, Schirmer Art Books, 1986.

* Helmut Newton, *White Women*, New York: Congreve, 1976.
* Helmut Newton, *Sleepless Nights*, New York: Congreve, 1978.
* Helmut Newton, *Big Nudes*, Paris: Editions du Regard, 1981.
* Helmut Newton, *World Without Men*, New York: Xavier Moreau, 1984. ISBN 0704324199
* Helmut Newton & June Newton, *Helmut Newton Work*, redigert av Manfred Heiting, Taschen, 2001. ISBN 3822813265 
* Helmut Newton, *Sumo*, Taschen, 2000.
* Helmut Newton, *Helmut Newton’s illustrated*, Schirmer/Mosel Verlag, München, 2000. ISBN 3-88814-613-5
** Bind 1. *Sex and Power*
** Bind 2. *Pictures from an exhibition*
** Bind 3. *I was here*
** Bind 4. *Dr. Phantasme*
* Helmut Newton, *Pola Woman*, Schirmer/Mosel Verlag, München, 2000. ISBN 3-88814-749-2
* Helmut Newton, *Autobiography*, Nan A. Talese, 2003. ISBN 0385508077
* Helmut Newton, *A Gun for Hire*, redigert av June Newton, Taschen, 2005. ISBN 3822846430
* Helmut Newton, *Playboy: Helmut Newton*, Chronicle Books, 2005. ISBN 0-81185-065-X

## Litteratur
* François Marquet: *Helmut Newton*. Taschen, Köln, 2000. ISBN 3-8228-1326-5
* Guy Featherstone, *Helmut Newton's Australian years*, i *The La Trobe Journal*, The State Library of Victoria Foundation, No 76, vår, 2005
* Klaus Neumann, *In the Interest of National Security: Civilian Internment in Australia during World War II*, Canberra: National Archives of Australia, 2006

## Referanser


## Eksterne lenker
* 

* Helmut Newton-stiftelsen i Berlin (engelsk)
* Bilder fra Newtons begravelse (tysk)
* Utstillinger, arrangementer og publikasjoner av og med Helmut Newton (engelsk)
* Bøker, utstillinger og auksjoner av og med Helmut Newton (tysk)
* Helmut Newton: 400 fotografier (ukrainsk)
* Helmut Newton, pHinnWeb (engelsk)
* Bilder av Helmut Newton
* Bilder av Helmut Newton
* MADEinPHOTO.fr Galleri med de viktigste fotografene i det 20. århundre
Zürich lufthavn

**Zürich lufthavn** (IATA: **ZRH**, ICAO: **LSZH**) er en internasjonal lufthavn som ligger i Kloten utenfor Zürich i Sveits. Lufthavnen er den største i Sveits og base for Swiss International Air Lines. Flyplassen har blitt kåret til Europas beste flyplass en rekke ganger.

## Flyselskaper og destinasjoner

## Eksterne lenker
* 
* Unique (Flughafen Zürich AG)  — airport operators
Gulskogen gård

**Gulskogen gård** på Gulskogen i Drammen er et av de best bevarte eksemplene på det sene 1700- og tidlige 1800-tallets norske lystgårdsanlegg. I dag er gården en del av Drammens Museum.

Anlegget består av en hage, driftsbygninger og et våningshus. Våningshuset er en patrisierbolig med malerier av P.N. Arbo (1831-1892) og interiører slik de i hovedsak ble utformet tidlig på 1800-tallet.

## Historie

Gulskogen var opprinnelig en bondegård ved navn Søndre Skogen, Det har vært antatt at gården har fått sitt nåværende navn etter at den ble gulmalt. Navnet ble imidlertid brukt også før hovedbygningen ble gulmalt, og det kan tenkes at navnet kommer av at en eier har hett Gul eller at skogen ble oppfattet som gyllen. Gulskogen har etter hvert blitt navnet på hele bydelen hvor gården ligger. Hannibal Sehested kjøpte eiendommen ca. 1650 av Hans Lange, som var lensherre i Eiker. Hovedbygningen ble sannsynligvis oppført i årene mellom 1794 og 1800 etter tegninger av Christian Staalberg, antakelig på grunnmuren til den tidligere bygningen.  Det var Peter Nicolai Arbo (1768-1827) og Anne Cathrine Arbo født Collett (1768-1846) som var eiere da. Arbo var storkjøpmann og hadde sin bygård i "Storgaden neden kirken" på Strømsø ved den senere Mads Wiels plass.

Arbo anla også en stor park på ca. 30 mål, og en kan regne med at anlegget var fullført i år 1800. Hagen ble anlagt slik den franske barokkhagetradisjonen foreskrev med lindealleer, lysthus og løvsaler, akser, labyrint, kanaler og hvitmalte broer. Parkanlegget regnes som noe av det best bevarte av gamle hager i Norge. Dette er gjort mulig gjennom dagens eier, som er Gulskogen stiftelse. Stiftelsen ble opprettet i 1961 ved en donasjon av Ragni og Yngvar P. Berg. Stiftelsen har også mottatt Ingeborg Arbos arveandel. Dessuten har kommunen gitt store beløp. Derfor har det vært mulig å gjennomføre store restaureringsarbeider. Gården og parken ble åpnet for publikum i 1972. Stiftelsen er fra 1996 en del av Stiftelsen Drammens Museum.

Akkurat som på Austad, en annen lystgård som i dag er en del av Drammens Museum, har det skjedd dramatiske ting på Gulskogen gård. Eieren Hans Hanssøn var anklaget for både drap og blodskam, og han rømte fra gård og grunn for å slippe straff. Men han ble tatt og endte sine dager i fengselet. Gården ble da solgt på auksjon for 2 990 riksdaler til Arbo.

## Referanser


## Eksterne lenker
* 
*
Sorg

**Sorg** er en følelsesmessig tilstand som blir utløst av sterke emosjonelle nerveimpulser.

Sorg er en tapsreaksjon, såsom for eksempel bortgang av en nær slektning, plutselig eller progressivt forløp av en sykdom eller gjennom psykisk sykdom, etc. Reaksjonen er et naturlig psykologisk resultat av en ytre hendelse som i mange tilfelle kan utvikle seg til sykdom. Manglende reaksjon på slike omstendigheter kalles psykopati.

Bearbeiding av sorg – sorgarbeid – er en individuell psykologisk prosess der familie, venner og omgangskrets spiller en viktig rolle. Spesielt er ungdom en utsatt gruppe for uforutsette påkjenninger.

## Utsettelse
Jo lenger vi utsetter sorgen, desto større oppstår frykten for den. Å utsette sorg får sorgen til å utvikle seg. Samtidig kan det se ut som sorg er en «temming» av den primitive voldsomme utladningseffekten som er preget av frykt og selvdestruksjon.

## Se også
*Landesorg
*Sorgterapi
*Gråtekone, profesjonelt sørgende kvinne
*Kondolanse

## Referanser


## Litteratur
*Birgitte Gjestvang og Marit Slagsvold: *Ung sorg*. Aschehoug 2008.
*Margaret Stroebe og Henk Schut, *[http://www.psykologtidsskriftet.no/index.php?seks_id=151597&a=3 Helsemessige følger av sorg]* i Psykologitidsskriftet, no. 9, 2011.

## Eksterne lenker
* Artikkel om ''Sorg_og_sorgarbeid'' i Store norske leksikon
Trond Hegna

**Trond Hegna** (1898–1992) var en norsk Arbeiderpartiet-politiker, pressemann og sakprosaforfatter fra Oslo og Stavanger. I mellomkrigstiden var han sentral i den revolusjonære organisasjonen Mot Dag. Etter krigen var han i fire perioder 1950–65 stortingsrepresentant for Rogaland.

Det var på oppfordring av Trond Hegna at Nordahl Grieg skrev «Til ungdommen» i 1936.

## Mot Dag-ist og pressemann
I 1918 begynte Hegna studier i filologi ved universitetet i Oslo, og meldte seg inn i Den Socialdemokratiske Studenterforening, Arbeiderpartiets studentorganisasjon. Det var her tidsskriftet og organisasjonen *[[Mot Dag]]* ble opprettet i 1921, og Hegna var med fra starten av. 

I perioden 1926-28 redigerte han organisasjonens tidsskrift, som han i alle år var en sentral bidragsyter til, og han var formann for Det Norske Studentersamfund i 1924 og 1936. I årene 1924&ndash;1925 var han redaktør for *[[Rjukan Arbeiderblad]]*. Da Mot Dag gikk inn i NKP i 1927, var Hegna også en periode redaktør for *[[Norges Kommunistblad]]*. Han forlot partiet i 1929 sammen med de fleste av Mot Dags medlemmer. Mellom 1932 og 1936 var han også medredaktør i *[[Arbeidernes Leksikon]]*.

Da Mot Dag ble oppløst i 1936, gikk Hegna sammen med de fleste andre medlemmene tilbake til Arbeiderpartiet. Mellom 1939 og 1940 var han redaktør av *[[Vestfold Arbeiderblad]]*, og i 1940 overtok han redaktøransvaret for *[[Rogalands Avis|1ste Mai]]* i Stavanger.

Hegna skrev om et vidt spenn av emner, fra bøker om Sovjetunionen til bygdebøker, og oversatte skjønnlitteratur. I 1983 kom selvbiografien *Min versjon*.

Avisen *1ste Mai* ble stengt for å ha trykket Hegnas kompromissløse lederartikkel «Ingen nordmann til salgs!» 28. september 1940, og Hegna selv arrestert av tyskerne. Han satt på Grini frem til 1943, der han tilhørte kretsen rundt Einar Gerhardsen som han hadde kjent i en årrekke.

## Politiker i etterkrigstiden
Etter krigen ble han medlem av Stavanger bystyre inntil 1955. Dessuten gjenopptok han redaktøransvaret i *1ste Mai* frem til 1958. Han var stortingsrepresentant mellom 1950 og 1965 og i flere perioder formann for finanskomiteen. Han var også medlem av Arbeiderpartiets landsstyre mellom 1949 og 1953, og nestformann i Stortingsgruppa fra 1958.

Ifølge daværende justisminister Jens Haugland så Haakon Lie rødt, bare Hegna ble nevnt. «*Han har ennå [[klumpfot]]en i [[Moskva]]*», sa Lie.Jens Haugland: *Dagbok frå Kongens råd* (s. 80), Samlaget, Oslo 1986, ISBN 82-521-2639-1 Hegna var likevel en av mange Mot Dag-medlemmer som ble sentrale i etterkrigstidens Arbeiderparti. Han tilhørte venstrefløyen og var blant annet motstander av norsk medlemskap i EEC i 1972.

Komiker Anne-Kat. Hærland er Trond Hegnas datterdatter.
## Referanser




## Eksterne lenker
* 
*
Håvard Nordtveit

**Håvard Nordtveit** (født 1990) er en norsk fotballspiller som spiller for Skjold IL i Rogaland.

## Klubbfotball

Nordtveit har tidligere spilt for SK Vats 94, Skjold Idrettslag og FK Haugesund. Han spilte 9 seriekamper for Haugesund i 2007-sesongen av Adeccoligaen.

### Arsenal
Den 15. juni 2007 skrev han under en 4-årskontrakt med Arsenal. Han gikk fra FK Haugesund til Arsenal for en overgangssum på £500&nbsp;000 innledningsvis, som skulle stige til £2 millioner etter 40 førstelagskamper.

Han debuterte for Arsenal i en treningskamp mot Barnet FC den 14. juli 2007 og kom inn som innbytter ved pause for Kerrea Gilbert. Han ble utpekt til kaptein på Arsenals reservelag til den første kampen i reserveligaen 2007-08. Nordtveit skåret sitt første mål for London-klubben i en reservelagskamp mot Birmingham City, den 17. september 2007.

#### Salamanca
Den 18. august 2008 signerte Union Deportiva Salamanca Nordtveit på et sesonglangt lån for 2008-2009-sesongen for å spille i Segunda División sammen med en annen ung -spiller, Pedro Botelho. Låneoppholdet ble avbrutt 29. oktober 2008, og Nordtveit returnerte offisielt til Arsenal to dager senere.  Han spilte i alt tre kamper for Union Deportiva Salamanca.

#### Lillestrøm
I 2009 gikk Nordtveit på utlån til Lillestrøm Sportsklubb og signerte en utlånsavtale frem til 1. august 2009. Nordtveit debuterte i årets første serierunde i en bortekamp mot Stabæk Fotball den 14. mars 2009.

#### 1. FC Nürnberg
Han spilte totalt 19 kamper på lån til 1. FC Nürnberg under Bundesliga-sesongen 2009/2010, og debuterte mot Hannover 96 den 22. august  2009

#### Borussia Mönchengladbach

Den 30. desember 2010 skrev Håvard Nordveit en tre og et halvt-årskontrakt med Borussia Mönchengladbach mot en overføringssum til Arsenal på ₤800&nbsp;000. Han debuterte den 15. januar 2011 med drakt nummer 16.

## Landslagsspill
Han har til sammen 55 kamper på aldersbestemte landslag. I hans tredje landskamp, borte mot Nord-Irland 29. februar 2012, scoret han det første målet. Norge vant kampen 3–0.

## Referanser


## Eksterne lenker
*
Det nordeuropeiske lavlandet

**Det nordeuropeiske lavlandet** (tysk: *Norddeutsches Tiefland*; polsk: *Nizina Środkowoeuropejska*; nederlandsk: *Noord-Europese Laagvlakte*) er et geomorfologisk område i Europa. Det består av lave sletter mellom det sentraleuropeiske høylandet i sør og Nordsjøen og Østersjøen i nord. Høyden på lavlandet er mellom 0 og 200 meter. Det meste av området benyttes til jordbruk, men det er også myrområder, lyngheier og innsjøer. På kysten av Nordsjøen finner man myrland og Vadehavet, et stort tidevannsområde.

Europa kan deles inn i fire store fysiske regioner, som går fra nord til sør: Det vestlige opplandet, Det nordeuropeiske lavlandet, det sentrale høylandet (tysk: *[[Mittelgebirge]]*) og fjellkjeden Alpene. Politisk er det nordeuropeiske lavlandet delt mellom Belgia, Nederland, Tyskland, Danmark, Polen og små deler av nordlige Frankrike og Tsjekkia. Store elver er, fra vest til øst, Rhinen, Ems, Weser, Elben, Oder og Wisła.

Historisk, og særlig i middelalderen, ble den vestlige delen av området kalt Nederlandene, opprinnelig *Niederdeutschland* (overført – nedertysklandene).

Det nordeuropeiske lavlandet er forbundet til Den østeuropeiske slette, som inneholder de store slettene i Russland, og som grenser til Uralfjellene i øst. Sammen danner de Den europeiske slette.

## Referanser


## Eksterne lenker
*Baltic Lagoons
*«Lowlands-L», et internasjonalt diskusjonssamfunn som omhandler den nordeuropeiske sletten, dens kulturer, språkvarianter, historie, etc.; også lavlands-basert kulturarv i Storbritannia, Nord-Amerika, Australia, etc.
Erez-overgangen

**Erez** er en grenseovergang lengst nord i Gaza på grensen til Israel. Den er åpen for palestinere, egyptere og representanter for internasjonale hjelpeorganisasjoner. Den ligger i nærheten av kibbutzen Erez.
Hæstiréttur Íslands

**Hæstiréttur Íslands** (*Islands høyesterett*) startet sin virksomhet 16. februar 1920 jf. lov nr. 22/1919. Høyesterett er Islands øverste domstol, som inkluderer to avdelinger der enten tre eller fem dommere deltar i forhandlingene i hver enkelt sak. Antall høyesterettsdommere er tilsammen ni.

## Eksterne lenker
* Hæstiréttur Íslands
Fylkesvei 2936

**Fylkesvei 2936 ** går mellom Hovesvingen og Dengerud i Ål.

Frem til 2019 hadde veien betegnelsen fylkesvei 247 (Buskerud).

## Kommuner og knutepunkter

## Referanser




## Eksterne lenker
* Vegvesenets vegkart 
*
Saale

**Saale** (også kalt *Sächsische Saale* og *Thüringische Saale*)  er en elv i Bayern, Thüringen og Sachsen-Anhalt i Tyskland og en av de store sideelvene til Elben fra venstre, med en lengde på 413&nbsp;km. Den må ikke forveksles med den mindre Fränkische Saale, som er en sideelv til Main.

## Elveløp
Saale har sitt utspring i Fichtelgebirge, mellom Bayreuth og Hof i Oberfranken (Bayern). Den snor seg nordover og passerer byen Hof, før den mellom Hirschberg og Blankenberg utgjør en del av grensen mellom Bayern og Thüringen. I Thüringen følger løpet oppdemmede sjøer mellom skogkledde åser. Et stykke før den når byen Saalfeld, er den oppdemmet til en slangeformet innsjø, Hohenwarte-Stausee. Etter Saalfeld når elven Rudolstadt. Her mottar den elven Schwarza, som kommer fra dalen der slottet Schwarzburg ligger, et eldgammelt sete for fyrstene av huset Schwarzburg-Rudolstadt.

Fra Saalfeld flyter Saale inn i kalksteinsområdet nord for Thüringer Wald og gjennom byen Jena. Den fortsetter så inn i Sachsen-Anhalt og gjennom kurstaden Bad Kösen der det dyrkes vinranker i skråningene langs bredden.  Ved Naumburg mottar den den dype elven Unstrut. I dette området ligger et av Europas nordligste vindistrikter, Saale-Unstrut. Saale renner videre forbi Weißenfels, Merseburg, Halle, Bernburg og Calbe. Elva munner ut i Elben ved Barby noen kilometer oppstrøms fra Magdeburg.

Jordsmonnet i de nedre delene av dalen er svært frodig og blant avlingene her finnes sukkerroe. I dalen, ned til Merseburg, kroner mange slott og festninger høydene langs elven.

## Byer langs elven
*Hof
*Saalfeld
*Rudolstadt
*Jena
*Naumburg
*Weißenfels
*Merseburg
*Halle (Saale)
*Bernburg

## Transport og skipstrafikk
Saale er framkommelig fra Naumburg med hjelp av sluser. Ved Leuna er den planlagt forbundet til Weiße Elster nær Leipzig via en uferdig kanal.

## Referanser


## Eksterne lenker
*